Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 498/13/8803	Košice II, 8.1.2014
EEČ : 2-64-7-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
obvinený vyhlasuje, že spáchal skutok, ktorý je predmetom tohto trestného stíhania, ospravedlnil sa poškodenej za skutok, ktorý spáchal a svoje konanie oľutoval. Podľa vyjadrenia poškodenej, táto nežiada náhradu škody.

obvinený zložil na účet XXXXX čiastku vo výške 20,- Eur,
      z ktorej 50 % teda 10,-€ patrí štátu na peňažnú pomoc obetiam trestnej činnosti 
      a zvyšok sumy t.j. 10,-€ určil v prospech XXXXX.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou XXXXX
V trestnej veci vedenej proti obvinenému ml. XXXXX pre prečin krádeže podľa § 212 ods. 2 písm. f/  Trestného zákona, na tom skutkovom základe, že

-dňa 29.07.2013 v čase o 09.47 hod. XXXXX priamo z predajnej plochy odcudzil tovar, a to mliečnu čokoládu zn. Študentská pečať 200 g v hodnote 1,89 € tak, že  si ju uložil za pás nohavíc a prikryl tričkom, ktoré mal oblečené na sebe a prešiel bez zaplatenia za tento tovar cez zónu pokladne, za ktorou následne bol zaistený pracovníkom bezpečnostnej služby, čím takto svojím konaním spoločnosti XXXXX spôsobil škodu v celkovej výške 1,89 €, pričom bol za obdobný čin v predchádzajúcich dvanástich mesiacoch postihnutý blokovou pokutou  nezaplatenou na mieste vo výške 15,-€, číslo pokutového bloku XXXXX, a to pre priestupok proti majetku Obvodným oddelením PZ XXXXX ktorého sa  dopustil dňa 28.06.2013 v XXXXX čím spáchal prečin krádeže podľa § 212 ods. 2 písm. f/Trestného zákona. 

Odôvodnenie: 
Uznesením povereného príslušníka  OO PZ  XXXXX XXXXX sp. zn. XXXXX zo dňa 29.07.2013 bolo podľa § 206 ods. 1 Trestného poriadku vznesené obvinenie ml. XXXXX pre prečin krádeže podľa § 212 ods. 2 písm. f/ Trestného zákona na tom skutkovom základe, ako je to uvedené vo výrokovej časti tohto uznesenia.
 
	Preskúmaním na vec sa vzťahujúceho spisového materiálu som zistila, že v predmetnej  veci sa koná o trestnom čine, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

	Obvinený a poškodená  vyslovili  súhlas s uzavretím zmieru. Obvinený slobodne a vážne vyhlásil že spáchal skutok, pre ktorý je stíhaný, pričom svoje konanie oľutoval a ospravedlnil sa poškodenej za svoje  protiprávne konanie.  

Poškodená od obvineného nežiada náhradu škody.

Obvinený zložil na účet Krajskej prokuratúry XXXXX  čiastku vo výške 20,- Eur, pričom kópia dokladu o zaplatení tvorí súčasť zmieru. Z uvedenej sumy určenej na všeobecne prospešné účely patrí štátu na peňažnú pomoc obetiam trestnej činnosti najmenej 50 %, kde obvinený určil sumu 10,-€ a zvyšok sumy t.j. 10,-€ určil v prospech XXXXX 

Poškodená súhlasila s uvedeným postupom.

Účastníci dohody zhodne prehlásili, že zmier uzavreli slobodne, vážne, zrozumiteľne a určito.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, na jeho osobné a  majetkové pomery, som dospela k  záveru že takýto spôsob rozhodnutia je dostačujúci z hľadiska naplnenia účelu Trestného zákona, preto som rozhodla tak, ako je to  uvedené vo výrokovej časti tohoto uznesenia.

	

Poučenie: 
Proti tomuto uzneseniu sťažnosť nie je prípustná.

JUDr. Zuzana Pramuková-Kolesárová
prokurátorka